ગત તા.૧ મેથી શહેરના ઉત્તર ઝોન, પૂર્વ ઝોન અને દ‌િક્ષણ ઝોનમાંથી પસાર થતી ખારીકટ કેનાલમાંથી ૩ર,૦૦૦ મેટ્રિક ટનથી વધુ કચરો બહાર કઢાયો છે. દક્ષિણ ઝોનની ગોરના કૂવા પાસેની કેનાલ, ગેબનશા, રાજેન્દ્ર પાર્કથી એકસપ્રેસ હાઇવે અને વટવા સ્મશાન ગૃહથી રિંગ રોડના સ્થળ પરથી તંત્રે ૧પ,૦૦૦ મેટ્રિક ટનથી વધુ કચરો બહાર કાઢયો છે ત્યાર બાદ પૂર્વ ઝોના વિરાટનગર ચાર રસ્તા, નિકોલ, રાજેન્દ્ર પાર્ક, ઓઢવ અને રામોલથી ૯પ૦૦ મેટ્રિક ટનથી વધુ કચરો અને ઉત્તર ઝોનના નરોડા, આદિશ્વરનગર, રાજીવ પાર્ક, નરોડા સ્મશાનથી રિંગરોડ તરફ અને વિજય પાર્કથી સીતારામ ચોક પાસેથી ૮,૦૦૦ મેટ્રિક ટનથી વધુ કચરો બહાર કઢાયો હોવાનો તંત્રનો દાવો છે.